pythainlp/thaigov-v2-corpus-22032023 huggingface dataset:
วันอังคารที่ 28 ธันวาคม 2564
แรงงานนอกระบบเฮ! ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. สร้างหลักประกันแรงงานนอกระบบราว 20 ล้านคน
แรงงานนอกระบบเฮ! ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. สร้างหลักประกันแรงงานนอกระบบราว 20 ล้านคน มีหลักประกันทางสังคมและได้รับคุ้มครองทางกฎหมาย
(28 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรีเผยว่า ที่ประชุม ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. ตามที่กระทรวงแรงงาน เสนอ เพื่อส่งเสริมการพัฒนาคุณภาพชีวิตและคุ้มครองแรงงานนอกระบบกว่า 19.6 ล้านคน หรือร้อยละ 52 จากการสำรวจปี 64 แรงนอกระบบมากสุด คือ อาชีพเกษตร และประมง รวมทั้ง พ่อค้า แม่ค้า แผงลอย คนขับแท็กซี่ จะเป็นการช่วยเหลือคนตัวเล็กในสังคมตามเจตนารมณ์ของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
โฆษกประจำสำนักนายกรัฐมนตรี กล่าวว่า ร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. ถือเป็นกฎหมายฉบับแรกของไทย ที่ออกมาเพื่อดูแลแรงงานนอกระบบ ซึ่งปัจจุบัน เป็นกำลังแรงงานกลุ่มใหญ่ของประเทศ ให้สามารถเข้าถึงสิทธิขั้นพื้นฐานในการทำงานหรือการประกอบอาชีพ ความปลอดภัยในการทำงาน หลักประกันทางสังคม ตลอดจนการรวมกลุ่ม รวมตัวในการจัดตั้งองค์กรเพื่อสร้างอำนาจต่อรองให้เกิดความเป็นธรรมในการจ้างงานได้
ทั้งนี้ สาระสำคัญของร่างพระราชบัญญัติ มีรายละเอียด อาทิ
- “แรงงานนอกระบบ” หมายความถึงคนทำงานสัญชาติไทยที่มีอายุตั้งแต่ 15 ปีบริบูรณ์ขึ้นไป ซึ่งไม่ได้เป็นลูกจ้าง ตามกฎหมายว่าด้วยการคุ้มครองแรงงาน หรือไม่ได้เป็นผู้ประกันตน มาตรา 33 ตามกฎหมายประกันสังคม รวมถึงผู้ที่คณะกรรมการประกาศกำหนด และ
- ให้แรงงานนอกระบบมีสิทธิขึ้นทะเบียนแรงงานนอกระบบ และให้แรงงานนอกระบบตั้งแต่ 5 คนขึ้นไปขึ้นทะเบียนกลุ่มแรงงานนอกระบบตามลักษณะของอาชีพ แรงงานนอกระบบตั้งแต่ 15 กลุ่มขึ้นไปขึ้นทะเบียนเพื่อจัดตั้งองค์กรแรงงานนอกระบบได้ รวมทั้งให้องค์กรแรงงานนอกระบบมีสิทธิเสนอความเห็น ต่อ คณะกรรมการเพื่อพัฒนาคุณภาพชีวิตแรงงานนอกระบบ
- ให้มี “คณะกรรมการส่งเสริมการพัฒนาคุณภาพชีวิตแรงงานนอกระบบแห่งชาติ” มีหน้าที่และอำนาจกำหนดนโยบายและ แผนปฏิบัติการด้านการส่งเสริมการพัฒนาคุณภาพชีวิตและคุ้มครองแรงงานนอกระบบ และเสนอแนวทางในการแก้ไข ปรับปรุง กฎหมายที่เกี่ยวกับการส่งเสริมดังกล่าวต่อ ครม.
- ให้มี “กองทุนส่งเสริมการพัฒนาคุณภาพชีวิตและคุ้มครองแรงงานนอกระบบ” เพื่อเป็นทุนหมุนเวียน สำหรับใช้จ่ายเกี่ยวกับการส่งเสริมการพัฒนาคุณภาพชีวิต และการคุ้มครองแรงงานนอกระบบ
“นายกรัฐมนตรีเห็นความสำคัญของ พี่น้องแรงงานนอกระบบ ให้ได้รับการส่งเสริมการประกอบอาชีพ และพัฒนาสู่คุณภาพชีวิตที่ดีขึ้นและได้รับความคุ้มครองตามกฎหมาย รวมทั้งเพื่อให้เป็นไปตามเป้าหมายตามยุทธศาสตร์ชาติ ทำให้แรงงานนอกระบบมีหลักประกันทางสังคม มีความปลอดภัย อาชีวอนามัย และสภาพแวดล้อมในการทำงาน โดยนายกรัฐมนตรีกำชับให้เร่งเสนอร่าง พ.ร.บ. เข้าสู่การพิจารณาของรัฐสภา เพื่อให้เร่งรัดกฎหมายให้มีผลปฏิบัติเป็นรูปธรรมโดยเร็ว” นายธนกร กล่าว
วันจันทร์ที่ 15 สิงหาคม 2565
อนุทิน หารือ เอกอัครราชทูตมาเลเซียประจำประเทศไทยประเด็นบริหารจัดการกัญชาทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุขหารือ เอกอัครราชทูตมาเลเซียประจำประเทศไทย ประเด็นบริหารจัดการนโยบายกัญชา และกระท่อม ผลักดันเป็นพืชสมุนไพรเพื่อใช้ทางการแพทย์ ร่วมแลกเปลี่ยนความคิด ปัญหา อุปสรรค เพื่อเฝ้าระวังป้องกันและลดข้อกังวลประชาชน
วันนี้ (15 สิงหาคม 2565) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลัง ดาโต๊ะ โจจี แซมูเอล (H.E. Dato' Jojie Samuel) เอกอัครราชทูตมาเลเซียประจำประเทศไทย เข้าพบว่า เอกอัครราชทูตมาเลเซียประจำประเทศไทยได้เข้าพบเพื่อหารือในประเด็นการบริหารจัดการนโยบายกัญชาทางการแพทย์ของกระทรวงสาธารณสุขไทย ซึ่งกระทรวงสาธารณสุขมาเลเซีย กำลังจะดำเนินการนำกัญชาและกระท่อม มาใช้ทางการแพทย์ โดยมีเป้าหมายที่จะให้พืช 2 ชนิดนี้เป็นสมุนไพรทางการแพทย์ รวมทั้งหารือและแลกเปลี่ยนความคิดในประเด็นปัญหา และอุปสรรคเกี่ยวกับนโยบายกัญชงกัญชาทางการแพทย์เพื่อเฝ้าระวังป้องกันและลดข้อกังวลของประชาชน นอกจากนี้จะเตรียมให้ท่านเอกอัครราชทูตมาเลเซียประจำประเทศไทยและคณะเยี่ยมชม อุตสาหกรรมกัญชงกัญชา และแปลงปลูกที่ได้คุณภาพสามารถนำช่อดอกไปใช้สกัดเพื่อประโยชน์ทางการแพทย์ด้วย
นายอนุทินกล่าวต่อว่า ขณะนี้ (ร่าง) พ.ร.บ.กัญชาของไทยอยู่ในระหว่างพิจารณาในคณะกรรมาธิการ ซึ่งจะนำเสนอเข้าสู่สภาผู้แทนราษฎร และวุฒิสภา ต่อไป ขณะเดียวกันกระทรวงสาธารณสุขได้มีการออกประกาศกรมอนามัยและกรมการแพทย์แผนไทยและการแพทย์ทางเลือก และพ.ร.บ.การสาธารณสุขเพื่อป้องกันการนำมาใช้ในทางที่ผิด ซึ่งมีข้อห้ามและบทลงโทษที่ชัดเจน และทุกคนต้องปฏิบัติตามให้เกิดระเบียบในสังคม
************************************ 15 สิงหาคม 2565
วันพฤหัสบดีที่ 5 พฤษภาคม 2565
พม. แจงกรณีพนักงานเจ้าหน้าที่ตาม พ.ร.บ.คุ้มครองเด็ก พ.ศ. 2546 เข้าคุ้มครองสวัสดิภาพเด็ก
พม. แจงกรณีพนักงานเจ้าหน้าที่ตาม พ.ร.บ.คุ้มครองเด็ก พ.ศ. 2546 เข้าคุ้มครองสวัสดิภาพเด็ก
วันที่ 4 พ.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ (พม.) เปิดเผยถึงกรณีการส่งพนักงานเจ้าหน้าที่กรมกิจการเด็กและเยาวชน (ดย.) ตาม พ.ร.บ.คุ้มครองเด็ก พ.ศ. 2546 เข้าร่วมกับทีมสหวิชาชีพ อาทิ เจ้าหน้าที่ศึกษาธิการและเจ้าหน้าที่ตำรวจว่า เนื่องจากเจ้าหน้าที่ตำรวจได้ประสานกับผู้ปกครองของเด็กซึ่งมีความเป็นห่วงอย่างมากในกรณีที่เด็กอาจถูกโน้มน้าวทัศนคติและอาจมีพฤติกรรมที่เสี่ยงต่อความปลอดภัยและสวัสดิภาพ เจ้าหน้าที่ตำรวจจึงได้ประสานมายังกระทรวง พม. โดยกระทรวง พม. และทีมสหวิชาชีพ ได้ร่วมกันเยี่ยมบ้านและสร้างความเข้าใจกับเด็ก กรณีที่จะไปร่วมกิจกรรมซึ่งอาจเสี่ยงต่อสวัสดิภาพและการกระทำผิด
ทั้งนี้ ตาม พ.ร.บ.คุ้มครองเด็ก พ.ศ. 2546กำหนดให้พนักงานเจ้าหน้าที่มีหน้าที่ในกรณีที่เห็นว่ามีเหตุอันควรสงสัยว่าเด็กจำเป็นต้องรับการสงเคราะห์หรือคุ้มครองสวัสดิภาพ พนักงานเจ้าหน้าที่จะซักถามเด็กเพื่อทราบข้อมูลของเด็ก ครอบครัว บุคคลที่เด็กอาศัยอยู่ด้วย รวมทั้งเข้าไปในบ้าน สถานที่อยู่อาศัยของผู้ปกครอง เพื่อรวบรวมข้อมูลหลักฐานเกี่ยวกับสภาพความเป็นอยู่ ความสัมพันธ์ในครอบครัว การเลี้ยงดู อุปนิสัยและความประพฤติของเด็ก ทั้งนี้ เพื่อประโยชน์สูงสุดของเด็กเอง จึงเป็นหน้าที่ของพนักงานเจ้าหน้าที่ที่จะดำเนินการร่วมกับผู้ปกครองและกระทรวงศึกษาธิการ เพื่อให้เด็กได้รับการคุ้มครองสวัสดิภาพอย่างเหมาะสมเพื่อประโยชน์ของเด็กเป็นสำคัญ
วันพุธที่ 20 ตุลาคม 2564
โฆษกรัฐบาลเผย “นายกฯ” ห่วงปัญหาน้ำมันโลกสูงกระทบราคาสินค้า สั่งจับตาเรื่องพลังงานใกล้ชิด ป้องกันการฉวยโอกาสขึ้นสินค้าอย่างไม่เป็นธรรม กบง. ออกมาตรการด่วน รับข้อสั่งการนายกฯ
โฆษกรัฐบาลเผย “นายกฯ” ห่วงปัญหาน้ำมันโลกสูงกระทบราคาสินค้า สั่งจับตาเรื่องพลังงานใกล้ชิด ป้องกันการฉวยโอกาสขึ้นสินค้าอย่างไม่เป็นธรรม กบง. ออกมาตรการด่วน รับข้อสั่งการนายกฯ ตรึงราคาดีเซลไม่เกิน 30 บาทต่อลิตร เร่งบรรเทาผลกระทบประชาชน
วันที่ 20 ต.ค.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสถานการณ์พลังงาน แนวโน้มราคาน้ำมันโลกมีทิศทางสูงขึ้น เป็นผลจากปัจจัยหลายอย่าง โดยเฉพาะจากเศรษฐกิจที่เริ่มฟื้นตัว ความต้องการใช้พลังงานทั่วโลกเพิ่มขึ้นหลังจากมีการฉีดวัคซีนต้านไวรัสโควิด-19 เพิ่มขึ้น และสภาพอากาศที่หนาวเย็น โดยได้สั่งการให้หน่วยงานที่เกี่ยวข้องดูแลราคาพลังงานให้เหมาะสมจนกว่าสถานการณ์จะคลี่คลาย รวมทั้งให้ทุกหน่วยงานติดตามราคาสินค้าอย่างใกล้ชิด ป้องกันการฉวยโอกาสในการขึ้นราคาสินค้าที่ไม่เป็นธรรม โดยล่าสุด (20 ตุลาคม 2564) คณะกรรมการบริหารนโยบายพลังงาน (กบง.) ที่มีนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน เป็นประธาน ได้มีมติเห็นชอบมาตรการบรรเทาผลกระทบจากราคาน้ำมัน ดังนี้
1) กำหนดประเภทน้ำมันกลุ่มดีเซลปรับกลับมาเป็น 3 ชนิด คือ บี7 บี10 และบี 20 โดยยังคงนโยบายส่งเสริมการใช้พลังงานทดแทนในภาคขนส่ง
2) ให้กองทุนน้ำมันตรึงราคากลุ่มราคาน้ำมันดีเซลหมุนเร็ว ไม่เกิน 30 บาทต่อลิตร แม้ราคาพลังงานตลาดโลกจะมีแนวโน้มขาขึ้น โดยใช้กลไกกองทุนน้ำมันเชื้อเพลิงในการบริหารจัดการอัตราเงินกองทุน หากไม่เพียงพอให้สามารถกู้ยืมเงินเพื่อรักษาระดับราคาขายปลีกน้ำมันเชื้อเพลิงกลุ่มดีเซล
3) ให้มีการติดตามสอดส่องขอความร่วมมือผู้ประกอบการ ให้ค่าการตลาดของกลุ่มน้ำมันดีเซลหมุนเร็ว ไม่เกิน 1.40 บาทต่อลิตร โดยให้มีผลตั้งแต่วันที่ 1 พฤศจิกายน 2564 เป็นต้นไป
ทั้งนี้ ราคาน้ำมันของหลายประเทศในอาเซียนก็ปรับตัวสูงขึ้น ได้แก่ ราคาน้ำมันเบนซินอ้างอิง ณ วันที่ 18 ตุลาคม 2564 ประเทศไทยขายอยู่ที่ 31.15 บาท/ลิตร กัมพูชา 36.68 บาท/ลิตร และสิงคโปร์ 64.34 บาท/ลิตร ส่วนราคาน้ำมันดีเซลอ้างอิง ณ วันที่ 18 ตุลาคม เช่นกัน ประเทศไทยขายอยู่ที่ 28.29 บาท/ลิตร กัมพูชา 29.75 บาท/ลิตร และสิงคโปร์ 52.75 บาท/ลิตร
“กระทรวงพลังงานได้ติดตามสถานการณ์ราคาพลังงานในตลาดโลกตามข้อสั่งการของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม อย่างใกล้ชิด เพื่อเตรียมความพร้อมในการออกมาตรการบรรเทาผลกระทบต่อประชาชน ป้องกันการฉวยโอกาสขึ้นสินค้าอย่างไม่เป็นธรรม ซึ่งนอกจากนโยบายในการดูแลราคาพลังงานไม่ว่าเรื่องก๊าซหุงต้ม หรือไฟฟ้าแล้ว รัฐบาลยังได้เดินหน้ามาตรการต่าง ๆ ทั้งด้านสาธารณสุขและมาตรการกระตุ้นเศรษฐกิจไปพร้อมกันด้วย เพื่อรองรับการฟื้นตัวหลังโควิด-19 ให้ครอบคลุมพี่น้องประชาชนทุกกลุ่ม เพื่อให้ผ่านพ้นวิกฤติครั้งนี้ ไปด้วยกัน” โฆษกประจำสำนักนายกรัฐมนตรี กล่าว
วันศุกร์ที่ 8 ตุลาคม 2564
นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ำให้ทุกหน่วยดำเนินการอย่างรอบคอบ รัดกุม และคำนึงถึงสถานการณ์ด้านสาธารณสุข
นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ำให้ทุกหน่วยดำเนินการอย่างรอบคอบ รัดกุม และคำนึงถึงสถานการณ์ด้านสาธารณสุข
วันนี้ (8 ตุลาคม 2564) เวลา 13.30 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 3/2564 ณ ตึกภักดีบดินทร์ ทำเนียบรัฐบาล ในโอกาสนี้ นายธนกร วังบุญคงชนะ โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวขอบคุณทุกหน่วยงานที่ขับเคลื่อนผลักดันการดำเนินการจนเห็นผลลัพท์ที่เป็นรูปธรรมอย่างแข็งขันเพื่อบรรลุเป้าหมายการเป็นเจ้าภาพเอเปคของไทย โดยในที่ประชุมนายกรัฐมนตรีได้ให้นโยบายและย้ำความสำคัญของการดำเนินการที่ต้องแสดงให้เห็นวิสัยทัศน์และประสบการณ์ที่ดีเกี่ยวกับประเทศไทย ควบคู่ไปกับการแลกเปลี่ยนเรียนรู้ประสบการณ์กับเขตเศรษฐกิจเอเปคอื่น ๆ เพื่อนำมาปรับใช้และพัฒนาให้เกิดประโยชน์ต่อภาคธุรกิจ สังคม และประชาชนไทย ทั้งในด้านการค้า การลงทุน การพัฒนาเทคโนโลยีและดิจิทัล การพัฒนาชุมชน สตรี สิ่งแวดล้อม เป็นต้น โดยการประชุมครั้งนี้จะเป็นการประชุมเตรียมการครั้งสุดท้ายก่อนที่ไทยจะรับมอบตำแหน่งเจ้าภาพเอเปคต่อจากนางสาวจาซินดา อาร์เดิร์น นายกรัฐมนตรีนิวซีแลนด์ ในเดือนพฤศจิกายน 2564
โอกาสนี้ นายกรัฐมนตรียังได้ขอให้หน่วยงานหลักที่เกี่ยวข้องดำเนินการขับเคลื่อนวาระต่างๆ ให้สอดคล้องกับวาระโลก ทั้งการผลักดันให้เกิดความตระหนักรู้เกี่ยวกับ BCG Economy ประเด็นการเปลี่ยนแปลงสภาพภูมิอากาศ สิทธิมนุษยชนในการประกอบธุรกิจ บทบาทสตรี รวมทั้งคำนึงถึงผู้มีส่วนร่วมในทุกช่วงวัย และโดยเฉพาะอย่างยิ่งความปลอดภัยทางด้านสาธารณสุข ทั้งนี้ เอเปคถือเป็นกรอบความร่วมมือทางเศรษฐกิจที่มีคุณลักษณะเฉพาะในการผลักดันการทำงานตั้งแต่ระดับคณะทำงาน คณะกรรมการ เจ้าหน้าที่อาวุโส รัฐมนตรี ไปจนถึงระดับผู้นำเขตเศรษฐกิจ
ในตอนท้าย นายกรัฐมนตรีย้ำขอให้ทุกฝ่ายดำเนินการด้วยความรอบคอบ รัดกุม เหมาะสม และคำนึงถึงสถานการณ์ด้านสาธารณสุขเป็นสำคัญ เพื่อร่วมกันเดินหน้าพลิกโฉมประเทศไทยไปด้วยกัน
วันอังคารที่ 7 มิถุนายน 2565
Govt Spokesperson: CCSA to conduct thorough assessment before making decision on easing mask-wearing measure
Govt Spokesperson: CCSA to conduct thorough assessment before making decision on easing mask-wearing measure
June 7, 2022, Government Spokesperson Thanakorn Wangboonkongchana disclosed about relaxation of mask-wearing measure in Bangkok that Prime Minister and Defense Minister Gen. Prayut Chan-o-cha, in his capacity as chair of the Center for COVID-19 Situation Administration (CCSA), has earlier handed down the policy to CCSA, pending the continuously improving COVID-19 situation, in order for people’s lives and economic situation to return to normalcy.
According to the Government Spokesperson, relaxation of COVID-19 measures could not be implemented arbitrarily. CCSA has to make thorough assessment and consideration, taking into account COVID-19 situation in each area, and people’s health and safety. At the time being, everyone is urged to continue wearing hygienic mask and observe all other healthcare etiquettes, such as washing hands and keeping social distance. They are also advised to follow up on COVID-19 measure relaxation updates from CCSA to ensure that they receive accurate and up-to-date information.
As of today (June 7, 2022), a total of 2,224 new confirmed cases is reported, among which 2,224 were found domestically, and 0 from overseas traveling. The total of 20 deaths and 4,824 recoveries were reported with 26,889 active cases. From January 1, 2022, cumulative number of cases are 2,245,578, and cumulative number of recoveries, 2,247,744. There are 725 active case patients who have developed pneumonia.
วันจันทร์ที่ 30 สิงหาคม 2564
ระวัง! มิจฉาชีพหลอกดูดวง ขอเลขท้ายบัตรประชาชน ไปแอบอ้างทำธุรกรรมทางการเงิน
....
ศูนย์ปราบปรามอาชญากรรมเทคโนโลยีสารสนเทศ เตือน ประชาชน ระวังมิจฉาชีพทำทีเป็นหมอดู ขอข้อมูล ชื่อ-สกุล เบอร์โทรศัพท์ วัน-เดือน-ปีเกิด และเลขท้ายบัตรประชาชน นำไปทำธุรกรรมทางการเงิน
.
แม้ไม่ได้ขอเลขบัตรประชาชนครบทั้ง 13 หลัก แต่สามารถหาที่เหลือได้เนื่องจากเลขแต่ละหลักเป็นไปตามข้อมูลส่วนบุคคล ได้แก่
หลักที่ 1 คือ ประเภทบุคคล มี 8 ประเภท
หลักที่ 2-3 คือ รหัสจังหวัด
หลักที่ 4-5 คือ รหัสอำเภอ/เขต/เทศบาล/เมืองพัทยา
หลักที่ 6-10 คือ เล่มที่สูติบัตร
หลักที่ 11-12 คือ ใบที่ของสูติบัตรแต่ละเล่ม
หลักที่ 13 คือ ตัวเลขตรวจสอบความถูกต้องของ 12 หลักแรก
.
นอกจากนี้ หากมีรหัส OTP ส่งเข้ามาในมือถือ แล้วมีผู้แอบอ้างเป็นพนักงานธนาคารโทรมาถามเลข OTP ห้ามให้โดยเด็ดขาด เพราะรหัส OTP จะทำให้มิจฉาชีพทำธุรกรรมแทนเราได้สำเร็จ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 16 สิงหาคม 2565
ครม.ไฟเขียวให้การยาสูบแห่งประเทศไทยจัดหาแหล่งเงินกู้ระยะสั้นเสริมสภาพคล่อง วงเงิน 1,500 ล้านบาท หลังรับผลกระทบหนักจากสภาพเศรษฐกิจถดถอย ผู้บริโภคกำลังซื้อลดลง และ น้ำมันขึ้นราคา
ครม.ไฟเขียวให้การยาสูบแห่งประเทศไทยจัดหาแหล่งเงินกู้ระยะสั้นเสริมสภาพคล่อง วงเงิน 1,500 ล้านบาท หลังรับผลกระทบหนักจากสภาพเศรษฐกิจถดถอย ผู้บริโภคกำลังซื้อลดลง และ น้ำมันขึ้นราคา
วันที่ 16 สิงหาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบให้การยาสูบแห่งประเทศไทย (ยสท.) จัดหาแหล่งเงินกู้ระยะสั้นโดยวิธีกู้เบิกเกินบัญชี วงเงิน 1,500 ล้านบาท อายุเงินกู้ 1 ปี ตั้งแต่วันที่ 17 มีนาคม 2565 -16 มีนาคม 2566 เพื่อเสริมสภาพคล่องทางการเงินสำหรับใช้เป็นเงินทุนหมุนเวียนในการดำเนินกิจการทั่วไปของ ยสท. ซึ่งวงเงินกู้ดังกล่าวอยู่ภายใต้แผนการบริหารหนี้สาธารณะ ประจำปีงบประมาณ 2565 แล้ว
โดยผลประกอบการล่าสุดในรอบ 6 เดือน ปี 2565 ของ ยสท. มีรายได้รวม 17,748 ล้านบาท มีค่าใช้จ่ายรวม 17,783 ล้านบาท ขาดทุนสุทธิ 35 ล้านบาท
นอกจากนี้ ยสท. ยังได้จัดทำประมาณการเงินสดรับ-จ่าย ประจำปีงบประมาณ 2565-2566 กรณีที่ประมาณการยอดจำหน่ายบุหรี่ในประเทศต่ำที่สุด (Worst Case) โดยในปีงบประมาณ 2565 คาดการณ์ว่าจะจำหน่ายบุหรี่ในประเทศได้จำนวน 12,050 ล้านมวน และผลกระทบจากโควิด 19 ส่งผลให้สภาพเศรษฐกิจถดถอยและผู้บริโภคมีกำลังซื้อลดลง ประกอบกับปัญหาจากการปรับขึ้นราคาน้ำมันอย่างต่อเนื่อง ทำให้ต้นทุนวัตถุดิบ ค่าขนส่ง ค่าสาธารณูปโภค และอื่นๆที่ยสท.ต้องนำมาใช้ในการผลิตยาสูบและดำเนินกิจกรรมในองค์กรเพิ่มขึ้นอย่างมาก รวมถึงปัญหาการแพร่กระจายของบุหรี่ผิดกฎหมาย จะส่งผลให้ยสท.มีรายรับรวม 38,338 ล้านบาท รายจ่ายรวม 44,571 ล้านบาท ขาดทุนรวม 6,233 ล้านบาท และเงินสดปลายงวดคงเหลือจำนวน 2,684 ล้านบาท
สำหรับปีงบประมาณ 2566 ยสท. คาดการณ์ว่าจะจำหน่ายบุหรี่ในประเทศได้จำนวน 11,552 ล้านมวน มีรายรับรวม 36,711 ล้านบาท รายจ่ายรวม 40,323 ล้านบาท ขาดทุน 3,612 ล้านบาท และเงินสดปลายงวดติดลบจำนวน 928 ล้านบาท
ดังนั้น ยสท.จึงมีความต้องการจัดหาแหล่งเงินกู้ระยะสั้นโดยวิธีกู้เบิกเกินบัญชี วงเงินไม่เกิน 1,500 ล้านบาท เพื่อเสริมสภาพคล่องและใช้เป็นทุนหมุนเวียน เพื่อให้ดำเนินธุรกิจต่อไปได้
วันพฤหัสบดีที่ 2 กันยายน 2564
งบเยียวยาช่วยเหลือเศรษฐกิจมีแนวทางคัดกรองผู้ได้รับสิทธิอย่างไร หากหน่วยรับงบประมาณ เป็นผู้รับผิดชอบมีแนวทางอย่างไรเพื่อให้เกิดความเหมาะสม เป็นธรรมและมีประสิทธิภาพ
กระทู้ถามของสภาผู้แทนราษฎร  เรื่อง การผลักดันงบวิจัยเพื่อพัฒนานวัตกรรมใน 4 เรื่องเร่งด่วน
ถาม งบเยียวยาช่วยเหลือเศรษฐกิจมีแนวทางคัดกรองผู้ได้รับสิทธิอย่างไร หากหน่วยรับงบประมาณ เป็นผู้รับผิดชอบมีแนวทางอย่างไรเพื่อให้เกิดความเหมาะสม เป็นธรรมและมีประสิทธิภาพ
ตอบ 1. อว. ไม่ได้รับจัดสรรงบเยียวยาช่วยเหลือเศรษฐกิจ
2. มีโครงการอื่นที่เกี่ยวข้อง เช่น โครงการจ้างงานระยะที่ 1 และ 2
2.1 กระบวนการคัดกรองเป็นอำนาจหน้าที่ของหน่วยงานใน อว. โดยมีสำนักงานปลัด อว. เป็นหน่วยงานกำกับดูแล
2.2 ผู้ที่ได้รับสิทธิต้องเป็นผู้ที่ได้รับผลกระทบจาก COVID-19
2.3 อยู่ในพื้นที่ของหน่วยงานดำเนินการ
2.4 มีคุณสมบัติเหมาะสมตามภารกิจของหน่วยงาน
2.5 ต้องได้รับการพัฒนาทักษะและความรู้ต่าง ๆ ที่จำเป็น
2.6 มีการตรวจสอบประเมินผลและรายงานผลต่อ อว. ทุก 2 เดือน และเมื่อสิ้นสุดโครงการ
ดูรายละเอียดเพิ่มเติมได้ที่ราชกิจจานุเบกษา เล่มที่ 137 ตอนพิเศษ 162 ง วันที่ 15 ก.ค. 63
วันเสาร์ที่ 25 กันยายน 2564
“ชัยวุฒิ” ตรวจเยี่ยมศูนย์ดิจิทัลชุมชน จ.เชียงราย กระตุ้นประชาชนเรียนรู้การใช้เทคโนโลยีรู้ทันกลโกงซื้อขายออนไลน์ ร้องเรียนปัญหาออนไลน์ผ่าน 1212  ได้ทันที
“ชัยวุฒิ” ตรวจเยี่ยมศูนย์ดิจิทัลชุมชน จ.เชียงราย กระตุ้นประชาชนเรียนรู้การใช้เทคโนโลยีรู้ทันกลโกงซื้อขายออนไลน์ ร้องเรียนปัญหาออนไลน์ผ่าน 1212  ได้ทันที
เมื่อวันที่25กันยายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ลงพื้นที่จ.เชียงรายตรวจเยี่ยมศูนย์ดิจิทัลชุมชนองค์การบริหารจังหวัดเชียงรายในโอกาสนี้รัฐมนตรีได้กล่าวย้ำว่าปัจจุบันวิถีการใช้ชีวิตของคนไทยเปลี่ยนไปจากการแพร่ระบาดของไวรัสโควิด-19ส่งผลให้พฤติกรรมการบริโภคของประชาชนเปลี่ยนโดยหันมาใช้ประโยชน์จากอินเตอร์เน็ตเพิ่มขึ้นมีการทำธุรกรรมต่างๆผ่านทางออนไลน์ไม่ว่าจะเป็นการสั่งซื้อสินค้าออนไลน์การสั่งอาหารออนไลน์ผ่านแอปพิเคชั่นหรือแพลตฟอร์มต่างๆหรือแม้แต่การทำธุรกรรมทางการเงินต่างๆผ่านช่องทางออนไลน์ซึ่งบางครั้งอาจจะมีช่องโหว่งให้กลุ่มมิฉาชีพใช้ช่องทางดังกล่าวหลอกลวงผู้บริโภคซึ่งเกิดขึ้นบ่อยครั้งและนับวันจะเพิ่มขึ้นอย่างต่อเนื่อง
ในการลงพื้นที่จ.เชียงรายตรวจเยี่ยมศูนย์ดิจิทัลชุมชนฯครั้งนี้เพื่อรับทราบปัญหาและกระตุ้นชุมชนและเป็นการให้ความรู้สร้างความเข้าใจเรื่องการนำเทคโนโลยีไปใช้ในการต่อยอดทางธุรกิจชุมชนโดยประชาชนสามารถร้องเรียนได้ที่หมายเลข1212 ซึ่งเรื่องนี้พลเอกประยุทธ์จันทร์โอชานายกรัฐมนตรีได้กำชับให้เร่งดำเนินการอย่างเด็ดขาด
ที่ผ่านมาข้อมูลศูนย์รับเรื่องร้องเรียนปัญหาออนไลน์1212รายงานตัวเลขผู้บริโภคที่แจ้งเรื่องร้องเรียนในช่วง8เดือน(มกราคม-สิงหาคม)พบว่ามียอดร้องเรียนมากว่า28,000ครั้งโดยส่วนใหญ่จะเป็นเรื่องเกี่ยวกับปัญหาการซื้อขายของทางออนไลน์ถึง62.59% ซึ่งส่วนใหญ่จะเป็นปัญหาสั่งซื้อสินค้าแล้วไม่ได้รับสินค้าหรือสินค้าไม่ตรงตามที่สั่ง และสินค้าที่ได้รับไม่ได้มาตรฐานเป็นต้นรองลงมาคือปัญหาเว็บไซต์ผิดกฎหมายถึง27.06%
**********
วันจันทร์ที่ 21 กุมภาพันธ์ 2565
PM concerned over widespread of fake news and information related to COVID-19
PM concerned over widespread of fake news and information related to COVID-19
February 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concerned over the fake and distorted information related to the COVID-19 pandemic which have been widely spread, especially via social media, and have caused misunderstanding, confusion, and panic to the public.
Ministry of Digital Economy and Society has been assigned to take immediate action in probing, and found a lot of fake news, including click baits, related to the COVID-19 situation. The Prime Minister, therefore, urged the public to make sure that the information they receive is legit before they share it. Provincial governors and provincial health offices are also instructed to manage the COVID-19 situation in their locality, and ensure proper treatment of infected patients according to the level of severity.
On February 21, 2022, a total of 18,883 new confirmed cases is reported, among which 18,721 were found domestically, and 162 from overseas traveling. The total of 32 deaths and 14,914 recoveries were reported with 166,397 active cases. From January 1, 2022, cumulative number of cases are 507,763, and cumulative number of recoveries, 373,651. Cumulative number of vaccinations across the country from February 28, 2021 to February 19, 2022 is 121,583,665 doses (1st shot: 53,100,356 persons, 2nd shot: 49,458,760 persons, and 3rd shot: 19,024,549 persons).
วันอังคารที่ 12 ตุลาคม 2564
สธ. รับมอบตู้เย็นเก็บวัคซีน 200 ตู้ จากกระทรวงกลาโหมสหรัฐอเมริกา
กระทรวงสาธารณสุข รับมอบตู้เย็นเก็บวัคซีนจำนวน 200 ตู้ จากกระทรวงกลาโหมสหรัฐอเมริกา เพื่อสนับสนุนการดำเนินงานกระจายวัคซีนโควิด 19 ในประเทศไทย
วันนี้ (12 ตุลาคม 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบตู้เย็นเก็บวัคซีนจำนวน 200 ตู้ เพื่อสนับสนุนการดำเนินงานกระจายวัคซีนโควิด 19 ในประเทศไทย จากกระทรวงกลาโหมสหรัฐอเมริกา โดยมีพลเรือเอก จอห์น ซี อะกิลีโน ผู้บัญชาการกองกำลังสหรัฐอเมริกา ภาคพื้นอินโด-แปซิฟิก และคณะเป็นผู้แทนส่งมอบ พร้อมด้วย นายไมเคิล ฮีธ อุปทูตรักษาการแทนเอกอัครราชทูตสหรัฐอเมริกาประจำประเทศไทย ร่วมเป็นสักขีพยาน
นายอนุทินกล่าวว่า ขณะนี้รัฐบาลมีการผ่อนคลายกิจกรรม กิจการต่างๆ มากขึ้น และเตรียมพร้อมที่จะเปิดประเทศอีกครั้งในเดือนพฤศจิกายน 2564 นี้ ขณะเดียวกันกระทรวงสาธารณสุขได้เร่งฉีดวัคซีนให้กับทุกคนในประเทศไทยตามความสมัครใจ ตั้งเป้าให้ได้ครอบคลุมร้อยละ 70 ของประชากร โดยเฉพาะกลุ่มเสี่ยง 608 เพื่อให้เกิดความปลอดภัย และเยาวชนที่มีอายุระหว่าง 12-17 ปี เพื่อเตรียมความพร้อมก่อนเปิดภาคเรียนรวมถึงสร้างความปลอดภัยและสร้างความมั่นใจในการเปิดประเทศรับนักท่องเที่ยว และเป็นที่น่ายินดีที่กระทรวงกลาโหมสหรัฐอเมริกาได้สนับสนุนตู้เย็นเก็บวัคซีนซึ่งเป็นอุปกรณ์จำเป็นที่จะช่วยสนับสนุนการดำเนินงานของกระทรวงสาธารณสุข ในการกระจายวัคซีนไปยังส่วนภูมิภาคทั่วประเทศ โดยก่อนหน้านี้ยังได้สนับสนุนวัคซีนไฟเซอร์ให้แก่ประเทศไทยจำนวน 1.5 ล้านโดส เพื่อนำไปฉีดในบุคลากรด่านหน้า และประชาชนกลุ่มเสี่ยง รวมถึงให้ความร่วมมือในการแก้ไขปัญหาโควิด 19 ด้วยดีตลอดมา
สำหรับตู้เย็นเก็บวัคซีนที่ได้รับมอบในวันนี้ จะช่วยเก็บวัคซีนตามอุณหภูมิมาตรฐาน 2-8 องศาเซลเซียส เพื่อรักษาคุณภาพของวัคซีน มีสัญญาณเตือนอัตโนมัติเมื่อการทำงานของเครื่องผิดปกติ รวมถึงสามารถเก็บรักษายา เวชภัณฑ์ และวัคซีนชนิดอื่น ๆ ให้อยู่ในสภาวะแวดล้อมที่เหมาะสม โดยได้จัดส่งไปยัง 12 เขตสุขภาพและกทม. รวมทั้งหน่วยบริการสังกัดกรมควบคุมโรค รวมทั้งสิ้น 114 แห่ง เพื่อให้การจัดบริการฉีดวัคซีนเป็นไปอย่างคล่องตัว มีประสิทธิภาพ และเกิดประโยชน์สูงสุดแก่ประชาชน
*********************************** 12 ตุลาคม 2564
วันอาทิตย์ที่ 6 กุมภาพันธ์ 2565
รัฐบาลเพิ่มสิทธิ "หลักประกันสุขภาพ" ให้เหมาะสมกับความจำเป็นของแต่ละช่วงวัย ตรงตามความต้องการที่แตกต่างกันของชายหญิง
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า ปี 2565 รัฐบาลจัดสรรงบประมาณให้แก่สำนักงานหลักประกันสุขภาพแห่งชาติ (สปสช.) เพื่อบริหารจัดการสิทธิประโยชน์ให้กับประชาชนคนไทยทุกสิทธิหลักประกันสุขภาพ โดยเพิ่มเติมสิทธิประโยชน์ให้เหมาะกับความจำเป็นของแต่ละช่วงวัย ดังนี้
.
กลุ่มหญิงตั้งครรภ์และหลังคลอด สามารถขอรับคำปรึกษาการเตรียมความพร้อมที่จะมีบุตรได้ที่หน่วยบริการประจำที่ลงทะเบียนไว้ จากเดิมการดูแลการตั้งครรภ์ในสิทธิบัตรทองกำหนดไว้อย่างน้อย 5 ครั้ง ปรับขยายเป็น 8 ครั้ง และหากมีความจำเป็นสามารถดูแลได้มากกว่านั้น
.
กลุ่มเด็กเล็กอายุ 0 - 5 ปี เมื่อทารกคลอดออกมาจะได้รับการเจาะเลือดที่ส้นเท้า เพื่อตรวจภาวะพร่องไทรอยด์ฮอร์โมนและโรคฟินิลคีโตนูเรีย โดยจะเพิ่มการตรวจคัดกรองโรคทางพันธุกรรมเมตาบอลิก 40 โรค ด้วยเครื่อง Tandem mass spectrometry
.
กลุ่มเด็กโต - วัยรุ่น อายุ 6 - 24 ปี สำหรับผู้หญิงเมื่อเริ่มมีประจำเดือน มีสิทธิประโยชน์ในการตรวจเลือด เพื่อคัดกรองภาวะโลหิตจางที่อาจจะเกิดขึ้นได้ พร้อมสิทธิรับยาเสริมธาตุเหล็กและกรดโฟลิก และกลุ่มผู้ตั้งครรภ์ไม่พร้อม สามารถขอรับคำปรึกษาได้
.
กลุ่มผู้ใหญ่อายุ 25 - 59 ปี มีสิทธิประโยชน์เพิ่มเติม คือ
.
> ตรวจคัดกรองการกลายพันธุ์ของยีนโรคมะเร็งเต้านม คือ ยีน BRCA1 BRCA2 ในคนที่เป็นมะเร็งเต้านม และติดตามญาติสายตรง ที่เป็นกลุ่มเสี่ยงมารับการตรวจคัดกรอง ซึ่งจะได้รับการดูแลอย่างต่อเนื่อง
.
> ตรวจคัดกรองมะเร็งปากมดลูกด้วยวิธี HPV DNA Test หรือแป็บสเมียร์ (Pap smear)
.
> ตรวจคัดกรองโรคเสี่ยงมะเร็งและมะเร็งช่องปากในคนอายุ 40 ปีขึ้นไป และการป้องกันการติดเชื้อเอชไอวีหลังการสัมผัสเชื้อ (HIV PEP) กรณีหลังนี้ให้สิทธิในทุกกลุ่มวัย
.
กลุ่มผู้สูงอายุ 60 ปีขึ้นไป สิทธิประโยชน์จะมีความคล้ายคลึงกับกลุ่มวัยผู้ใหญ่ ซึ่งจะตรวจคัดกรองความดัน เบาหวาน มะเร็งลำไส้ใหญ่ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/51183
#ไทยคู่ฟ้า#ร่วมต้านโควิด19
-------------------
วันจันทร์ที่ 30 สิงหาคม 2564
นายกรัฐมนตรี มอบตัวแทน เยี่ยมตำรวจที่ได้รับบาดเจ็บจากการปฏิบัติหน้าที่ควบคุมฝูงชน
นายกรัฐมนตรี มอบตัวแทน เยี่ยมตำรวจที่ได้รับบาดเจ็บจากการปฏิบัติหน้าที่ควบคุมฝูงชน
วันนี้ (30 สิงหาคม 2564) นาย ธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนางสาวดวงสุดา ศรียงค์ รองเลขาธิการนายกรัฐมนตรีฝ่ายบริหาร เยี่ยม เจ้าหน้าที่ตำรวจจำนวน 2 รายที่ได้รับบาดเจ็บจากการปฏิบัติหน้าที่ควบคุมฝูงชนจากการชุมนุมเมื่อวันที่ 29 สิงหาคมที่ผ่านมา ได้แก่ ส.ต.ต.กิตติศักดิ์ เวฬุวนารักษ์ ผบ.หมู่ (ป.) สน.ลาดกระบัง ซึ่งประจำจุด แยกดินแดง และ ส.ต.ต.ณรงค์ชัย แซ่ตั่น ผบ.หมู่ ป. สน.บางกอกน้อย ซึ่งประจำจุด ชุดเคลื่อนที่เร็ว ณ โรงพยาบาลตำรวจ
“ท่านนายกรัฐมนตรียังฝากความห่วยใยเจ้าหน้าที่ทั้งสองท่านได้รับบาดเจ็บ พร้อมทั้งเน้นให้ทุกภาคส่วนปฏิบัติหน้าที่ด้วยความความระมัดระวังในการเข้าระงับเหตุและควบคุมฝูงชน ยึดหลักสากล ปฏิบัติการตามสถานการณ์และความจำเป็นเท่านั้น พร้อมทั้งขอให้กลุ่มผู้ชุมนุมและผู้ที่ต้องการแสดงออกทางการเมืองเสนอความคิดเห็นหรือข้อร้องเรียนมายังรัฐบาลด้วยแนวทางอย่างสุจริต หลีกเลี่ยงการใช้ความรุนแรงและใช้ช่องทางตามกฎหมายที่มีอยู่” นายธนกร ฯ กล่าว
......................
กลุ่มประชาสัมพันธ์และเผยแพร่ สำนักโฆษก
วันพุธที่ 23 มิถุนายน 2564
ธ.ก.ส. ขยายเวลาสนับสนุนสินเชื่อเสริมสภาพคล่องผู้ประกอบการประมง
ธ.ก.ส.ขยายเวลาจ่ายเงินกู้สินเชื่อเพื่อเสริมสภาพคล่องผู้ประกอบการประมง ในพื้นที่ 22 จังหวัดชายฝั่งทะเล วงเงินรวม 5,300 ล้านบาท ให้กับผู้ประกอบการที่มีเรือประมงขนาดต่ำกว่า 60 ตันกรอส ไปจนถึง 30 เม.ย. 2569 วงเงินกู้สูงสุดไม่เกิน 5 ล้านบาท
ธ.ก.ส.ขยายเวลาจ่ายเงินกู้สินเชื่อเพื่อเสริมสภาพคล่องผู้ประกอบการประมง ในพื้นที่ 22 จังหวัดชายฝั่งทะเล วงเงินรวม 5,300 ล้านบาท ให้กับผู้ประกอบการที่มีเรือประมงขนาดต่ำกว่า 60 ตันกรอส ไปจนถึง 30 เม.ย. 2569 วงเงินกู้สูงสุดไม่เกิน 5 ล้านบาท ผู้กู้ชำระดอกเบี้ยเพียงร้อยละ 4 ต่อปี โดยรัฐบาลอุดหนุนดอกเบี้ยส่วนที่เหลือ ชำระคืนไม่เกิน 7 ปี ติดต่อขอรับสินเชื่อได้ที่ ธ.ก.ส. พร้อมเผยผลงานสนับสนุนสินเชื่อไปแล้วกว่า 1,700 ราย เป็นเงินกว่า 500 ล้านบาท
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้ดำเนินโครงการสินเชื่อเพื่อเสริมสภาพคล่องผู้ประกอบการประมง โดยสนับสนุนสินเชื่อดอกเบี้ยต่ำให้แก่ผู้ประกอบการประมงพาณิชย์และประมงพื้นบ้าน ตามนโยบายของรัฐบาล ในพื้นที่ 22 จังหวัดติดชายฝั่งทะเล ได้แก่ จังหวัดตราด จันทบุรี ระยอง ชลบุรี ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี นราธิวาส สตูล ตรัง ภูเก็ต พังงา กระบี่ และระนอง วงเงินรวม 5,300 ล้านบาท ตั้งแต่ปี 2563 นั้น เพื่อให้การดำเนินงาน มีความต่อเนื่อง สามารถบรรเทาปัญหาด้านสภาพคล่อง และทำให้ผู้ประกอบการประมงมีเงินทุนในการประกอบอาชีพ ปรับปรุงเรือประมง ปรับเปลี่ยนเครื่องมืออุปกรณ์การประมงให้ถูกต้อง ป้องกันการทำประมงผิดกฎหมาย (Illegal Unreported and Unregulated Fishing : IUU) พัฒนาและยกระดับการทำประมงให้เทียบเท่ามาตรฐานสากล รักษาทรัพยากรทางธรรมชาติทางทะเลให้อยู่อย่างยั่งยืน ธ.ก.ส. ได้ขยายเวลาการจ่ายสินเชื่อไปเป็นวันที่ 30 เมษายน 2569
สำหรับคุณสมบัติของผู้ประกอบการประมงที่เข้าร่วมโครงการ เป็นบุคคลธรรมดาอายุไม่ต่ำกว่า 20 ปีบริบูรณ์ มีสัญชาติไทย หรือเป็นนิติบุคคลที่จดทะเบียนตามกฎหมายไทย เป็นผู้มีกรรมสิทธิ์หรือสิทธิครอบครองในเรือประมงที่มีทะเบียนเรือไทย ทั้งประมงพาณิชย์และประมงพื้นบ้าน ที่มีเรือประมงขนาดต่ำกว่า 60 ตันกรอส และมีประสบการณ์ในการประกอบอาชีพประมงมาแล้วไม่น้อยกว่า 1 ปี กรณีเป็นผู้ประกอบการประมงพาณิชย์ต้องมีใบอนุญาตทำการประมงพาณิชย์ และขอขึ้นทะเบียนเข้าร่วมโครงการฯ กับกรมประมงไว้แล้ว โดยมีวงเงินกู้สูงสุดไม่เกินรายละ 5 ล้านบาท อัตราดอกเบี้ยร้อยละ 7 ต่อปี ซึ่งผู้กู้ชำระดอกเบี้ยเพียงร้อยละ 4 ต่อปี โดยรัฐบาลจะสนับสนุนดอกเบี้ยส่วนที่เหลือแทน กำหนดระยะเวลาชำระคืนไม่เกิน 7 ปี นับจากวันกู้ ในส่วนของหลักประกัน สามารถใช้ที่ดิน ที่ดินพร้อมสิ่งปลูกสร้าง บุคคลค้ำประกัน หลักประกันโดยบรรษัทประกันสินเชื่ออุตสาหกรรมขนาดย่อม (บสย.) / หรือหลักประกันอื่น ๆ ตามที่ธนาคารประกาศกำหนด
ทั้งนี้ ที่ผ่านมามีผู้ประกอบการประมงที่ได้รับการสนับสนุนสินเชื่อตามโครงการดังกล่าวกับ ธ.ก.ส. แล้วจำนวน 1,761 ราย จำนวนเงิน 543 ล้านบาท อนึ่ง ผู้ที่สนใจสามารถขอรับการสนับสนุนสินเชื่อได้ที่ ธ.ก.ส. ในพื้นที่ 22 จังหวัดข้างต้นหรือสอบถามที่ Call Center 02 555 0555
วันอังคารที่ 28 ธันวาคม 2564
การท่าเรือแห่งประเทศไทย (กทท.) สังกัดกระทรวงคมนาคม จัดประชุมรับฟังความคิดเห็นของประชาชนและผู้มีส่วนได้ส่วนเสีย ครั้งที่ 2
โครงการปรับปรุงท่าเทียบเรือระนองและโครงการท่าเทียบเรือแห่งที่ 3 ท่าเรือระนอง  (ทรน.)
การท่าเรือแห่งประเทศไทย (กทท.) สังกัดกระทรวงคมนาคม จัดประชุมรับฟังความคิดเห็นของประชาชนและผู้มีส่วนได้ส่วนเสีย ครั้งที่ 2 ต่อการจัดทำร่างรายงานและมาตรการป้องกันและแก้ไขผลกระทบสิ่งแวดล้อม และมาตรการติดตามตรวจสอบผลกระทบสิ่งแวดล้อมของโครงการปรับปรุงท่าเทียบเรือระนองและโครงการท่าเทียบเรือแห่งที่ 3 ท่าเรือระนอง (ทรน.) ระหว่างวันที่ 27-28 ธันวาคม 2564 โดยมีนายสมชาย เหมทอง ผู้ช่วยผู้อำนวยการ กทท. สายบริหารสินทรัพย์และพัฒนาธุรกิจ พร้อมด้วย เรือโท กิตติคุณ จารุวัฒนายนต์ ผู้ช่วยผู้อำนวยการ กทท. สายวิศวกรรม นายศุภฤกษ์ ปิณฑะดิษ ผู้จัดการท่าเรือระนอง และพนักงาน กทท. เข้าร่วมการประชุมฯ เพื่อให้ประชาชนมีความมั่นใจในรายงานรายละเอียดโครงการในรายงาน การประเมินผลกระทบสิ่งแวดล้อม และมาตรการป้องกัน แก้ไข และติดตามตรวจสอบผลกระทบสิ่งแวดล้อมของโครงการฯ ได้แก่ การจัดการของเสีย การตรวจวัดคุณภาพน้ำ อากาศ เสียง ความสั่นสะเทือน ปริมาณการจราจร เป็นต้น โดยมีนายบุญชัย สมใจ ปลัดจังหวัดระนอง หน่วยงานราชการ เอกชน ประชาชน และผู้มีส่วนเกี่ยวข้อง จำนวน 130 คน เข้าร่วมประชุม ณ เฮอริเทจ แกรนด์ คอนเวนชั่น อ. เมือง จ.ระนอง ทั้งนี้ ข้อคิดเห็นที่ได้จากการรับฟังในครั้งนี้จะนำมาปรับและเพิ่มเติมข้อมูลในรายงานฯ เพื่อให้สอดคล้องและสร้างความเข้าใจที่ถูกต้องชัดเจนกับประชาชนและผู้มีส่วนได้ส่วนเสีย
​         โครงการปรับปรุงท่าเทียบเรือระนองและโครงการท่าเทียบเรือแห่งที่ 3 ของ ทรน. เป็นการพัฒนาศักยภาพโครงสร้างพื้นฐานและส่งเสริมการขยายการให้บริการของ ทรน. ขณะนี้อยู่ระหว่างการศึกษาสำรวจออกแบบ (Detail Design) รวมทั้งการศึกษาผลกระทบสิ่งแวดล้อม (EIA และ IEE) และการจัดทำรายงานการประเมินผลกระทบสิ่งแวดล้อม โดยแบ่งการพัฒนาเป็น 2 ระยะ ได้แก่
​         1. การก่อสร้างพื้นที่หลังท่าส่วนขยาย (ลานวางตู้ 1 และ 2) พื้นที่ใช้งานรวม 46,200 ตารางเมตร สามารถรองรับตู้สินค้า 320,258 ที.อี.ยู.
​         2. การก่อสร้างท่าเทียบเรือ 3 (เชื่อมกับท่าเทียบเรือ 2) และลานวางตู้สินค้า 3 รองรับเรือขนาด 12,000 เดทเวทตัน จำนวน 2 ลำ
พื้นที่ใช้งานรวม 72,600 ตารางเมตร สามารถรองรับตู้สินค้าได้ 499,266 ที.อี.ยู. คาดว่าการพัฒนาระยะที่ 1 และ 2 จะแล้วเสร็จ ในปี 2569 และ ปี 2583 ตามลำดับ
​         ทั้งนี้ เพื่อผลักดัน ทรน. ให้เป็นประตูการค้าฝั่งตะวันตก (Western Gateway) รองรับการขนส่งสินค้าทางทะเลเชื่อมโยงกับกลุ่ม BIMSTEC ภายใต้แผนการพัฒนาพื้นที่ SEC ของรัฐบาล
วันอังคารที่ 25 มกราคม 2565
รมว.พม. ชื่นชมคนดี คุณลุงถีบสามล้อ จ.ชลบุรี เก็บสร้อยทอง หนัก 6 บาท คืนเจ้าของ พร้อมช่วยทำบัตรประชาชนเข้าถึงสวัสดิการของรัฐ เร่งรับวัคซีนโควิด - 19 เข็มแรก และเบี้ยผู้สูงอายุ
รมว.พม. ชื่นชมคนดี คุณลุงถีบสามล้อ จ.ชลบุรี เก็บสร้อยทอง หนัก 6 บาท คืนเจ้าของ พร้อมช่วยทำบัตรประชาชนเข้าถึงสวัสดิการของรัฐ เร่งรับวัคซีนโควิด - 19 เข็มแรก และเบี้ยผู้สูงอายุ
วันที่ 24 มกราคม 2565 เวลา 16.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และคณะผู้บริหารกระทรวง พม. ลงพื้นที่จังหวัดชลบุรี ณ โสภณ ซุปเปอร์ ตำบลหนองปลาไหล อำเภอบางละมุง เพื่อมอบประกาศเกียรติคุณให้นายมหา แสงทอง คุณลุงถีบสามล้อรับจ้างตลาดวัดกลาง จังหวัดชลบุรี อายุ 82 ปี ที่เก็บสร้อยคอทองคำหนัก 6 บาท พร้อมจี้ทองคำ และได้ส่งคืนเจ้าของ
นายจุติกล่าวว่า ตนขอขอบคุณลุงมหา แสงทอง ที่เป็นคนดี ถึงแม้ว่าจะอยู่ที่ไหนก็ตาม แต่ว่าคุณธรรม จริยธรรมนั้น สูงส่งเสมอ ขอคารวะด้วยใจ และขอให้บุญกุศล ความดีที่คุณลุงสะสมและรักษามาจนถึงวันนี้ จงคุ้มครองคุณลุงให้อยู่รอดปลอดภัยและแข็งแรง คุณลุงคือตัวอย่างที่ทำให้คนรุ่นหลังเห็นว่า คนดีตกน้ำไม่ไหล ตกไฟไม่ไหม้ ขอขอบคุณผู้ว่าราชการจังหวัดชลบุรีที่ทำเรื่องบัตรประชาชนของคุณลุงจนสำเร็จ และขอบคุณทีม One Home ของกระทรวง พม. ที่พยายามในเรื่องนี้ ซึ่งยากแต่ก็ทำจนสำเร็จ นับเป็นข่าวดีของประเทศไทยว่าเราทำงานข้ามกระทรวงกันและบูรณาการกัน ฉะนั้น ประเทศไทยวันนี้ดีขึ้นอีกแล้ว
นายจุติกล่าวเพิ่มเติมว่า สำหรับนายมหา แสงทอง มีชื่อ - นามสกุลจริง ตามทะเบียนราษฎร คือ นายสุนทร โนนทิง ไม่มีบัตรประจำตัวประชาชนและเอกสารทางทะเบียนราษฎร ทำให้ไม่สามารถได้รับสิทธิและสวัสดิการสังคมต่างๆ จากภาครัฐ ซึ่งเดิมคุณลุงมหาเกิดที่จังหวัดขอนแก่น แล้วได้ออกมาจากบ้านและเดินทางไปทำงานในจังหวัดต่างๆ จนกระทั่งมารับจ้างถีบสามล้อที่ตลาดวัดกลาง จังหวัดชลบุรี และเก็บของเก่าขายหารายได้เพียงลำพัง ทั้งนี้ ในลำดับแรกกระทรวง พม. ต้องช่วยเหลือเรื่องการทำบัตรประจำตัวประชาชนให้คุณลุงมหา ซึ่งขณะนี้ สำนักงานพัฒนาสังคมและความมั่นคงของมนุษย์จังหวัดชลบุรีและจังหวัดขอนแก่นได้ทำงานร่วมกัน ผ่านการประสานงานของผู้ว่าราชการจังหวัด เพื่อเขียนคำร้องในการทำบัตรประจำตัวประชาชน พร้อมทั้งติดตามหาญาติและตรวจสอบข้อเท็จจริงของคุณลุงมหา โดยคาดว่า คุณลุงมหาจะได้รับบัตรประจำตัวประชาชนภายในเดือนกุมภาพันธ์ 2565 จากนั้น ทางสำนักงานพัฒนาสังคมและความมั่นคงของมนุษย์จังหวัดชลบุรี จะดำเนินการให้คุณลุงมหาได้รับการฉีดวัคซีนป้องกันโควิด - 19 เข็มแรก โดยเร็วที่สุด อีกทั้งทำเรื่องขอรับเบี้ยยังชีพผู้สูงอายุ สิทธิและสวัสดิการสังคมต่าง ๆ จากภาครัฐโดยด่วนต่อไป
วันอังคารที่ 20 กรกฎาคม 2564
ท่าเรือกรุงเทพ กำหนดมาตรการความปลอดภัยในการทำงานในพื้นที่บรรจุสินค้า ช่วงสถานการณ์การแพร่ระบาดของโรคติดเชื้อไวรัส COVID-19
...
ท่าเรือกรุงเทพได้กำหนดมาตรการความปลอดภัยในการทำงานในพื้นที่บรรจุสินค้า ช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อสร้างความปลอดภัยในการทำงานของผู้ประกอบการบรรจุตู้สินค้าและพนักงานแรงงาน รวมทั้งสร้างความมั่นใจให้แก่ผู้ใช้บริการ ดังนี้
1. มีการเชิญผู้ประกอบการบรรจุตู้สินค้าและพนักงานแรงงาน เข้ารับการตรวจคัดกรอง (COVID-19) โดยศูนย์บริการสาธารณสุข 41 คลองเตย เมื่อวันจันทร์ที่ 12 กรกฎาคม 2564 เรียบร้อยแล้ว
2. ควบคุมคัดกรองผู้ประกอบการบรรจุตู้สินค้าและพนักงานแรงงาน ที่เข้ามาปฏิบัติงานในพื้นที่บรรจุสินค้า
3. กำหนดจุดคัดกรองแรงงานทุกช่องทางเข้า - ออก ทกท. โดยมีการตรวจวัดอุณหภูมิร่างกาย และเอกสารผลการตรวจที่ไม่พบเชื้อ ก่อนอนุญาตให้เข้าปฏิบัติงานในพื้นที่บรรจุสินค้า
ในส่วนของท่าเรือกรุงเทพ ยังให้บริการเป็นปกติและปลอดภัย ดเวยมาตรการป้องกันอย่างเคร่งครัด
ทั้งนี้ ในส่วนของพนักงานทุกคนได้รับการฉีดวัคซีนเรียบร้อยแล้ว จึงเรียนมาเพื่อโปรดทราบโดยทั่วกัน เบอร์โทรศัพท์ติดต่อ ผู้อำนวยการ ท่าเรือกรุงเทพ 087-036-4888/098-256-4548
วันอังคารที่ 16 สิงหาคม 2565
วธ.เตรียมพลิกโฉม CPOT ยุค 2022 นำเสนอ Photo Book ในรูปแบบนิตยสารแฟชั่น ชมฟรีผ่าน E-book เปิดช่องทางออนไลน์ รุกตลาด e-Commerce ช่วยเพิ่มช่องทางจำหน่าย
วธ.เตรียมพลิกโฉม CPOT ยุค 2022 นำเสนอ Photo Book ในรูปแบบนิตยสารแฟชั่น ชมฟรีผ่าน E-book เปิดช่องทางออนไลน์ รุกตลาด e-Commerce ช่วยเพิ่มช่องทางจำหน่าย ดึงดูดความสนใจ สร้างรายได้แก่ชุมชน กระตุ้นเศรษฐกิจฐานราก
วธ.เตรียมพลิกโฉม CPOT ยุค 2022 นำเสนอ Photo Book ในรูปแบบนิตยสารแฟชั่น ชมฟรีผ่าน E-bookเปิดช่องทางออนไลน์ รุกตลาด e-Commerce ช่วยเพิ่มช่องทางจำหน่าย ดึงดูดความสนใจ สร้างรายได้แก่ชุมชน กระตุ้นเศรษฐกิจฐานราก
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม (วธ.) ขับเคลื่อนภารกิจด้านศาสนา ศิลปะและวัฒนธรรมตามยุทธศาสตร์ชาติ 20 ปีโดยเฉพาะยุทธศาสตร์ที่ 2 ด้านการสร้างความสามารถในการแข่งขันและนโยบายของวธ.ในการสืบสาน รักษาและต่อยอดงานศิลปวัฒนธรรมของชาติและขับเคลื่อนโมเดลเศรษฐกิจใหม่ BCG ล่าสุดได้ปรับเปลี่ยนบทบาทสู่ “กระทรวงสังคมกึ่งเศรษฐกิจ”ภายใต้แนวคิด “วัฒนธรรมทำดี ทำงาน ทำเงิน”สร้างรายได้สู่ชุมชน ดังนั้น วธ.จึงดำเนินโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) ที่เป็นการนำทุนทางวัฒนธรรมของประเทศมาพัฒนาต่อยอดเป็นผลิตภัณฑ์วัฒนธรรมไทยที่มีคุณภาพและมาตรฐาน เพิ่มคุณค่าและมูลค่าทางเศรษฐกิจ สามารถแข่งขันได้ในเชิงพาณิชย์ในระดับสากลนำไปสู่การสร้างอาชีพสร้างรายได้ให้แก่ท้องถิ่น สร้างความมั่นคง ทางเศรษฐกิจให้แก่ประเทศอีกทั้งยังเป็นการกระตุ้นให้ชุมชนเกิดจิตสำนึกในการอนุรักษ์หวงแหนในมรดกทางศิลปวัฒนธรรมในท้องถิ่นร่วมกันอนุรักษ์ สืบสานและต่อยอดงานศิลปวัฒนธรรมของชาติเพิ่มศักยภาพของชุมชนอย่างยั่งยืน
นายอิทธิพล กล่าวอีกว่า ขณะนี้วธ.ดำเนินการรวบรวมภาพและข้อมูลของผลิตภัณฑ์ที่ได้รับการคัดเลือกจากชุมชนคุณธรรมและชุมชนเครือข่ายวัฒนธรรมทั่วประเทศ 125 ชุมชน 125 ผลิตภัณฑ์ เพื่อจัดทำต้นฉบับหนังสือภาพ CPOT ปี 2564 ซึ่งได้คุณแพร์ พิชชาภา พันธุมจินดา นางแบบและนักแสดงชื่อดัง ถ่ายภาพแฟชั่น ผ้าไทยและขึ้นปกหนังสือดังกล่าว ซึ่งคาดว่าหนังสือภาพดังกล่าวจะแล้วเสร็จภายในปี 2565 นี้ และจะเผยแพร่ ในรูปแบบอีบุ๊ก (E-book) ผ่านบนเว็บไซต์ของวธ. ถือเป็นการพลิกโฉมหนังสือภาพครั้งใหม่โดยการปรับเปลี่ยนให้เป็นนิตยสารแฟชั่นกึ่งจำหน่ายสินค้า มุ่งนำเสนอด้วยภาพถ่ายสินค้าของชุมชนที่ปรับภาพลักษณ์ใหม่ให้ดูร่วมสมัยเพื่อดึงดูดให้ประชาชนเกิดความสนใจ เข้าถึงสินค้าและชุมชนเจ้าของผลิตภัณฑ์เพื่อการตัดสินใจเลือกซื้อได้ง่ายขึ้นโดยจำแนกประเภทของสินค้าออกเป็น 4 ประเภท ได้แก่ 1.ผ้าและผลิตภัณฑ์จากผ้า 2.เครื่องประดับ 3.ของใช้ในชีวิตประจำวัน 4.เฟอร์นิเจอร์และของตกแต่งบ้าน พร้อมเผยแพร่ความรู้และสร้างแรงบันดาลใจ ในการนำทุนทางวัฒนธรรมมาสร้างสรรค์ต่อยอดเพื่อเพิ่มคุณค่าและมูลค่าให้กับผลิตภัณฑ์วัฒนธรรมไทย อีกทั้งยังเป็นการเพิ่มช่องทางการจำหน่ายสินค้าให้กับชุมชนได้มากขึ้น ซึ่งผลิตภัณฑ์ที่ได้รับการคัดเลือกนี้แสดงถึงอัตลักษณ์ของชุมชน โดดเด่นในเรื่องการออกแบบให้มีความร่วมสมัย และเน้นผลิตภัณฑ์ที่เป็นมิตรต่อสิ่งแวดล้อม อาทิโคมไฟจากใบตาลจ.เพชรบุรีชุดผ้าไหมหมักโคลนทะเลจ.ระยองเสื้อคลุมบาติกจากน้ำข้าว จ.นครศรีธรรมราช ผ้ายกจากใยกล้วยบัวหลวง จ.ปทุมธานี กระเป๋าใยตาล จ.สงขลา เป็นต้น
ทั้งนี้ วธ.มีการจำหน่ายผลิตภัณฑ์ CPOT แบบ e-Commerce ทางเว็บไซต์ www.cpotshop.com และทางโซเชียลมีเดียผ่านเฟซบุ๊กเพจ facebook:CPOTเพื่อขยายโอกาสให้ชุมชนและผู้ประกอบการได้มีช่องทางการจำหน่ายสินค้าอย่างต่อเนื่อง จึงขอเชิญชวนประชาชนร่วมอุดหนุนผลิตภัณฑ์วัฒนธรรมไทยช่วยพลิกฟื้นชุมชนให้ผ่านพ้นวิกฤตเศรษฐกิจไปด้วยกัน
วันพุธที่ 25 สิงหาคม 2564
​รัฐบาลยืนยันดูแลเกษตรสวนลำไยเต็มที่ ผ่าน 5 มาตรการเร่งกระจายผลผลิต ดันส่งออกจีน-อินเดีย
​รัฐบาลยืนยันดูแลเกษตรสวนลำไยเต็มที่ ผ่าน 5 มาตรการเร่งกระจายผลผลิต ดันส่งออกจีน-อินเดีย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการดำเนินการแก้ปัญหาราคาลำไยตกต่ำ ที่สาเหตุหลักมาจากการสั่งซื้อจากประเทศจีนซึ่งเป็นตลาดหลักมีปริมาณลดลงอย่างมาก โดยกระทรวงพาณิชย์และกระทรวงเกษตรและสหกรณ์ได้เร่งเข้าบรรเทาความเดือดร้อนไปแล้ว ผ่านมาตรการต่างๆ ดังนี้
1. สนับสนุนความช่วยเหลือด้านตลาดในประเทศ โดยรับซื้อผ่านข้อตกลง ระหว่างกลุ่มเกษตรกรกับห้างค้าส่ง-ค้าปลีก ตลาดกลางสินค้าเกษตร โรงงานแปรรูป รวมถึงช่วยกระจายผลผลิตออกนอกแหล่งผลิต เพื่อจำหน่ายในตลาดปลายทางทั่วประเทศ อาทิ ร้านธงฟ้า รถโมบายผลไม้ และสถานีบริการน้ำมัน จำนวน 1,028 สาขา
รวมปริมาณกว่า 80,000 ตัน
2.สนับสนุนค่าบริหารจัดการในการรวบรวมและกระจายผลผลิตลำไยให้แก่จังหวัดแหล่งผลิตลำไยในอัตรา 3 บาทต่อกิโลกรัม รวม 6 จังหวัด ปริมาณกว่า 15,764 ตัน
3.รับซื้อผลผลิตลำไยรูดร่วงโดยตรงจากเกษตรกร กลุ่มเกษตรกร สหกรณ์การเกษตรและวิสาหกิจชุมชน เพื่อนำไปสู่การแปรรูป รวม 8,600 ตัน
4.สนับสนุนค่าบริหารจัดการผลักดันส่งออกผลไม้กิโลกรัมละ 5 บาท เป้าหมาย 60,000 ตัน
5.ร่วมกับบริษัทไปรษณีย์ไทย สนับสนุนกล่องบรรจุผลไม้และค่าขนส่งฟรี รวม 200,000 กล่อง ให้แก่เกษตรกรผู้ปลูกผลไม้และผู้ประกอบการ online ซึ่งกลุ่มเกษตรกรผู้ปลูกลำไยสามารถติดต่อขอรับการสนับสนุนด้านมาตรการตลาดรองรับดังกล่าวได้จากสำนักงานพาณิชย์จังหวัดในพื้นที่
มากไปกว่านั้นทูตพาณิชย์และทูตเกษตรที่ประเทศจีน ได้เจรจาปลดล๊อคสำเร็จ ให้ล้งทุกล้งในประเทศไทยที่ปฏิบัติตามเงื่อนไขสุขอนามัย สามารถรวบรวมลำไยและส่งออกไปยังตลาดจีนได้ หลังจากที่ก่อนหน้านี้มีข่าวว่าจะมีการระงับการนำเข้าลำไยจากไทย ขณะเดียวกัน กระทรวงพาณิชย์ได้กำหนดแผนส่งเสริมการบริโภคลำใยใน 12 เมืองใหญ่ของจีน เช่น อู่ฮั่น คุนหมิง เซี่ยงไฮ้ และฮ่องกง รวมทั้งตลาดในอินเดียส่งเสริมการบริโภคใน 4 รัฐ ประกอบด้วย รัฐเบงกอลตะวันตก รัฐหรยานา รัฐอุตตรประเทศ และรัฐเตลังคานา
นางสาวรัชดา กล่าวว่า นายกรัฐมนตรี พล.อ.ประยุทธ์ จันทร์โอชา ได้ติดตามการดำเนินการมาโดยตลอด ซึ่งทางกระทรวงพาณิชย์และกระทรวงเกษตรได้ทำงานอย่างใกล้ชิดกับเครือข่ายเกษตรกร ผู้ประกอบการค้าปลีก/ส่ง และผู้ส่งออก เพื่อรับฟังปัญหาและหาทางออกอย่างตรงจุด อีกทั้งให้ความมั่นใจว่า จากมาตรการต่างๆ จะช่วยทำให้ราคาลำไยปรับตัวสูงขึ้น
.......................
วันศุกร์ที่ 1 ตุลาคม 2564
ดีอีเอส ปลื้มส่งท้าย ก.ย. จำนวนเรื่องข่าวปลอมที่ต้องตรวจสอบต่ำร้อย
ดีอีเอส ปลื้มส่งท้าย ก.ย. จำนวนเรื่องข่าวปลอมที่ต้องตรวจสอบต่ำร้อย
“นพวรรณ”โฆษกดีอีเอสฝ่ายการเมืองเปิดผลมอนิเตอร์สถานการณ์ข่าวปลอมสัปดาห์สุดท้ายของเดือนก.ย. 64มีจำนวนเฟคนิวส์ที่ต้องตรวจสอบ90เรื่องสะท้อนตัวเลขข่าวปลอมที่ลดลงต่อเนื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 24-30ก.ย. 64โดยศูนย์ต่อต้านข่าวปลอมมีข้อความที่เข้ามาทั้งสิ้น11,542,525ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน167ข้อความรวมเรื่องที่ต้องดำเนินการตรวจสอบ90เรื่องในจำนวนนี้เป็นข่าวเกี่ยวกับโควิด44เรื่อง
ด้านภาพรวมของเรื่องที่เข้าเกณฑ์ตรวจสอบอันดับ1อยู่ในหมวดข่าวกลุ่มนโยบายรัฐบาล/ข่าวสารทางราชการเป็นสัดส่วนมากกว่า50% ตามมาด้วยกลุ่มผลิตภัณฑ์สุขภาพกลุ่มภัยพิบัติและกลุ่มเศรษฐกิจ
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว40เรื่องพบว่าเป็นข่าวปลอมและข่าวบิดเบือนจำนวน16เรื่องขณะที่ข่าวปลอมที่มีคนสนใจสูงสุด3อันดับแรกในรอบสัปดาห์ล่าสุดนี้ได้แก่อันดับ1เรื่องวัคซีนโควิด-19เป็นอาวุธชีวภาพที่ใช้ฆ่าคนทางอ้อมคนที่ฉีดจะมีชีวิตไม่ยืนยาวอันดับ2 ยาฟ้าทะลายโจรสามารถกินก่อนติดเชื้อโควิด-19ได้ไม่ทำลายตับแต่เป็นการช่วยบำรุงรักษาตับและอันดับที่3เรื่องธปท.ส่งsmsให้ประชาชนแจ้งว่าได้รับสินเชื่อ
“จำนวนข่าวปลอมที่ลดลงต่อเนื่องเป็นผลจากการทำงานร่วมกันของทุกภาคส่วนเพื่อช่วยกันแก้ไขปัญหาข่าวปลอมและประชาชนก็เป็นภาคส่วนสำคัญของความร่วมมือนี้ดังนั้นเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ตลอดจนแจ้งเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
************
วันจันทร์ที่ 6 กันยายน 2564
เปิด “ภูเก็ตแซนด์บ็อกซ์” 2 เดือน สร้างรายได้กว่า 1.6 พันล้าน
....
จ.ภูเก็ต รายงานความคืบหน้าโครงการภูเก็ตแซนด์บ็อกซ์ ที่ได้เริ่มดำเนินการตั้งแต่วันที่ 1 ก.ค. 64 เป็นต้นมา ล่าสุด มีนักท่องเที่ยวร่วมโครงการแล้วกว่า 28,197 คน จาก 346 เที่ยวบิน โดย TOP 5 นักท่องเที่ยวต่างชาติ ได้แก่ สหรัฐอเมริกา อังกฤษ อิสราเอล ฝรั่งเศส และเยอรมนี (ข้อมูล ณ วันที่ 5 ก.ย. 64)
.
สร้างรายได้ให้การท่องเที่ยวภูเก็ตและผู้ประกอบการในพื้นที่กว่า 1,634 ล้านบาท ทั้งจากการใช้จ่ายด้านที่พัก การซื้อสินค้าและบริการด้านการท่องเที่ยว อาหาร/เครื่องดื่ม ค่าบริการทางการแพทย์และสุขภาพ ฯลฯ
.
หลังจากนี้ โครงการภูเก็ตแซนด์บ็อกซ์จะยังคงเดินหน้าต่อเพื่อฟื้นฟูระบบเศรษฐกิจของประเทศควบคู่ไปกับมาตรการควบคุมโรคโควิด-19 เช่นเดียวกับสมุยพลัสโมเดล และอีกหลายพื้นที่ที่จะทยอยเปิดในอนาคต ตามนโยบายเปิดประเทศภายใน 120 วันของรัฐบาล
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 1 กรกฎาคม 2565
ปลัด สธ.ตั้งทีมสื่อสารทำความเข้าใจการใช้ "กัญชา" อย่างปลอดภัยและเหมาะสมผ่านเฟซบุ๊กและหมอพร้อม
ปลัดกระทรวงสาธารณสุข ย้ำมีระบบเฝ้าระวังติดตามผลกระทบจากการใช้ "กัญชา" ทั้งในโรงพยาบาลและชุมชน โดยเฉพาะการใช้ในทางที่ผิดและอุบัติเหตุ พร้อมตั้งอนุกรรมการจัดทำข้อมูลสื่อสารกับประชาชนทุกวันผ่านเฟซบุ๊กและหมอพร้อม
ปลัดกระทรวงสาธารณสุข ย้ำมีระบบเฝ้าระวังติดตามผลกระทบจากการใช้ "กัญชา" ทั้งในโรงพยาบาลและชุมชนโดยเฉพาะการใช้ในทางที่ผิดและอุบัติเหตุ พร้อมตั้งอนุกรรมการจัดทำข้อมูลสื่อสารกับประชาชนทุกวันผ่านเฟซบุ๊กและหมอพร้อม ทำความเข้าใจผลดีผลเสียการใช้กัญชาทั้งในคนทั่วไปและกลุ่มเสี่ยง
วันนี้ (1 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า หลังการปลดล็อกกัญชาจากยาเสพติด ทำให้มีการใช้กัญชาเพิ่มมากขึ้น จึงต้องมีการติดตามเฝ้าระวังผลกระทบจากการใช้กัญชา ยืนยันว่ากระทรวงสาธารณสุขสนับสนุนการใช้กัญชาทางการแพทย์และเพื่อสุขภาพ ไม่สนับสนุนการใช้ที่ไม่เหมาะสม เช่น การสูบ การเสพ และสันทนาการ โดยมีการออกกฎหมายมาควบคุมและป้องกันการใช้ในทางที่ไม่เหมาะสม ระหว่างรอการออก พ.ร.บ.กัญชา กัญชง พ.ศ. ... และจัดระบบติดตามเฝ้าระวังทั้งในส่วนของโรงพยาบาล คือ พิษจากกัญชาและปัญหาจิตประสาท และการเฝ้าระวังในชุมชน โดยเฉพาะการใช้ในทางที่ผิด โดยมอบหมายให้กรมสุขภาพจิตออกแบบสำรวจเพื่อติดตามดูแนวโน้มผู้ป่วยในแต่ละเดือน รวมถึงติดตามเรื่องของการเกิดอุบัติเหตุด้วย
นพ.เกียรติภูมิกล่าวต่อว่า สิ่งสำคัญคือการส่งเสริมให้ประชาชนใช้กัญชาเพื่อประโยชน์ทางการแพทย์และสุขภาพอย่างถูกต้องเหมาะสม จำกัดการเข้าถึงในกลุ่มอายุต่ำกว่า 20 ปี สตรีมีครรภ์และให้นมบุตร ขณะนี้ได้จัดตั้งคณะอนุกรรมด้านการสื่อสารประชาสัมพันธ์ เพื่อจัดทำข้อมูลสื่อสารกับประชาชนทุกวันผ่านช่องทางต่างๆ ทั้งเฟซบุ๊ก หมอพร้อม เพื่อให้ข้อมูลเกี่ยวกับกัญชาทั้งผลดี ผลเสีย การใช้ที่ถูกต้อง โดยสื่อสารทั้งในกลุ่มคนทั่วไปและกลุ่มเปราะบางที่มีความเสี่ยงได้รับผลกระทบจากกัญชาที่ต้องได้รับข้อมูลอย่างชัดเจน รวมถึงจะให้กรมการแพทย์และกรมสุขภาพจิตร่วมกันอบรมให้ความรู้เกี่ยวกับปัญหาที่สังคมห่วงใยในแต่ละเขตสุขภาพด้วย
"แม้กัญชาจะไม่ใช่ยาเสพติด แต่ยังมีฤทธิ์ต่อจิตและประสาท ดังนั้นควรใช้อย่างเหมาะสม โดยทางการแพทย์ จะมีคลินิกกัญชาทางการแพทย์ให้การดูแลรักษาผู้ป่วยด้วยยากัญชา ทั้งแพทย์แผนปัจจุบันและแพทย์แผนไทย ซึ่งหากใช้ภายใต้การดูแลของผู้ประกอบวิชาชีพจะมีความปลอดภัย กรณีการนำไปใช้ไม่ถูกต้อง ไม่เหมาะสม ทำให้เกิดอาการเฉียบพลันต่างๆ ได้เตรียมการดูแลรักษาตามแนวทางของกรมการแพทย์ ส่วนผลิตภัณฑ์จากกัญชาได้กำชับให้ อย.ควบคุมดูแลอย่างเข้มงวด" นพ.เกียรติภูมิกล่าว
************************************** 1 กรกฎาคม 2565
วันพุธที่ 17 พฤศจิกายน 2564
รองนายกรัฐมนตรี “อนุทินฯ” เตรียมประชุมร่วมภาครัฐ ธุรกิจเอกชน ประชาสังคม เตรียมพื้นที่ภาคอีสานพร้อมรับการเปิดประเทศ
รองนายกรัฐมนตรี “อนุทินฯ” เตรียมประชุมร่วมภาครัฐ ธุรกิจเอกชน ประชาสังคม เตรียมพื้นที่ภาคอีสานพร้อมรับการเปิดประเทศ
วันที่ 17 พ.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันที่ 18 พ.ย. 2564 นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในการประชุมปฏิบัติการในรูปแบบออนไลน์ เพื่อเตรียมความพร้อมการเปิดประเทศและรองรับการระบาดโรคโควิด-19 ภาคตะวันออกเฉียงเหนือทั้งนี้ กระทรวงสาธารณสุขได้ดำเนินการจัดการประชุมเชิงปฏิบัติการ ในทุกภูมิภาคทั่วประเทศ เพื่อเป็นการเตรียมความพร้อมทุกภาคส่วน ทั้งหน่วยงานรัฐ ภาคธุรกิจเอกชน ภาคประชาสังคม ให้มีความพร้อมคู่ขนานไปกับที่รัฐบาลได้ทยอยเปิดประเทศรับนักท่องเที่ยวในขณะนี้ ให้ทั้งการท่องเที่ยว ธุรกิจที่เกี่ยวเนื่อง และเศรษฐกิจภาพรวมฟื้นตัวได้ต่อเนื่อง โดยในช่วงแรกเริ่มดำเนินการในพื้นที่นำร่องการเปิดประเทศและขยายไปยังพื้นที่อื่น รวมถึงภาคตะวันออกเฉียงเหนือในครั้งนี้
น.ส.ไตรศุลี กล่าวว่า รองนายกรัฐมนตรีพร้อมผู้บริหารกระทรวงสาธารณสุขจะประชุมผ่านระบบออนไลน์ จากกระทรวงสาธารณสุข โดยรองนายกรัฐมนตรีจะได้ให้นโยบายที่เกี่ยวข้องกับการเปิดประเทศในภาพรวม ตลอดจนเป้าหมายต่างๆของรัฐบาลที่ต้องการการสนับสนุนจากทุกภาคส่วน นพ.เกียรติภูมิ วงศ์รจิต ปลัดกระทรวงสาธารณสุข จะกล่าวถึงนโยบายและการดำเนินการด้านสาธารณสุขที่จะเป็นกลไกสำคัญในการขับเคลื่อนเศรษฐกิจ ตลอดจนมีการแลกเปลี่ยนประสบการณ์ความสำเร็จในการควบคุมโควิด-19 ในพื้นที่ต่างๆ ของหน่วยงานรัฐ สาธารณสุข อสม. และผู้ประกอบการ ภายหลังการรับทราบนโยบายในภาพรวมแล้ว การประชุมปฏิบัติการ จะมีการประชุมกลุ่มย่อยเพื่อเน้นเนื้อหาความรู้เฉพาะกลุ่ม อาทิ การแลกเปลี่ยนความรู้เกี่ยวกับกับการสร้างสภาพแวดล้อมที่ปลอดภัยจากการแพร่ระบาดของโรคโดยผู้แทนจากกรมอนามัย มีกลุ่มเป้าหมายได้แก่ สภาหอการค้า สภาอุตสาหกรรม สมาคมโรงแรม สาธารณสุขจังหวัด ท่องเที่ยวจังหวัด ศูนย์อนามัยต่างๆ การแลกเปลี่ยนความรู้เกี่ยวกับการลดการกระบาดในคลัสเตอร์ หรือจุดเสี่ยง โดยมีกลุ่มเป้าหมาย ได้แก่ คณะกรรมการโรคติดต่อจังหวัด ปลัดจังหวัด ผู้อำนวยการโรงพยาบาล สำนักงานสาธารณสุขจังหวัด แรงงานจังหวัด อุตสาหกรรมจังหวัด ตลอดจนการแลกเปลี่ยนความรู้เกี่ยวกับการสร้างความร่วมมือของภาคประชาชนและประชาสังคม มีกลุ่มเป้าหมายได้แก่ ประชาสัมพันธ์จังหวัด องค์การบริหารส่วนจังหวัด หน่วยงานท้องถิ่น สำนักงานสาธารณสุขจังหวัด แรงงานจังหวัด และอุตสาหกรรมจังหวัด
..........................
วันอาทิตย์ที่ 17 ตุลาคม 2564
โฆษกรัฐบาล เผย "นายก ฯ" ขอบคุณทุกภาค ขานรับการเปิดประเทศ   ภาคการบิน/ขนส่ง เพิ่มเวลาเปิดให้บริการ  ขณะที่โครงการเราเที่ยวด้วยกัน เฟส 3กลับมาคึกคัก ยอดการจองห้องพักสะสมกว่า 1.2 แสนห้อง ตอบรับการท่องเที่ยวปลายปี
โฆษกรัฐบาล เผย "นายก ฯ" ขอบคุณทุกภาค ขานรับการเปิดประเทศ   ภาคการบิน/ขนส่ง เพิ่มเวลาเปิดให้บริการ  ขณะที่โครงการเราเที่ยวด้วยกัน เฟส 3 กลับมาคึกคัก ยอดการจองห้องพักสะสมกว่า 1.2 แสนห้อง ตอบรับการท่องเที่ยวปลายปี
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า หลังจากพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงประกาศเปิดรับการเดินทางเข้าประเทศไทย โดยไม่ต้องกักตัว สำหรับผู้เดินทางเข้าไทยโดยทางอากาศที่ฉีดวัคซีนครบโดสแล้ว จากประเทศความเสี่ยงต่ำ ตั้งแต่วันที่ 1 พฤศจิกายน นี้ หลายภาคส่วนเริ่มมีการปลดล็อค ขยายช่วงเวลาการให้บริการ เพื่อตอบรับก้าวสำคัญของรัฐ ล่าสุด สํานักงานการบินพลเรือนแห่งประเทศไทย ได้ออกประกาศ (ฉบับที่ 7) แจ้งสายการบินปรับเวลางดบินภายในประเทศ 23.00 น. - 03.00 น. สอดรับมาตรการลดเวลาเคอร์ฟิว พร้อมปลดล็อกให้มีจํานวนผู้โดยสารได้ตามความจุของเครื่องบินในเที่ยวบินนั้น ๆ ตั้งแต่วันที่ 16 ต.ค.นี้ ขณะเดียวกัน กระทรวงการต่างประเทศยังทำงานร่วมกับ กรมควบคุมโรค กระทรวงสาธารณสุข เพื่อเร่งจัดทำเอกสารรับรองการฉีดวัคซีน (Vaccination Certification) โดยวางแผนใช้ทดแทนการอนุมัติ Certification of Entry (COE) ให้ได้ภายในวันที่ 1 พฤศจิกายน นี้ เพื่ออำนวยความสะดวกในการเดินทางเข้าประเทศไทยภายใต้มาตรการสาธารณสุขที่เป็นสากล
โฆษกประจำสำนักนายกรัฐมนตรี กล่าวว่า นอกจากนั้นในส่วนโครงการเราเที่ยวด้วยกันเฟส 3 ก็ได้รับกระแสตอบรับเป็นอย่างดีจากผู้ประกอบการธุรกิจท่องเที่ยวและอุตสาหกรรมต่อเนื่อง โดยมีประชาชนให้ความสนใจเข้าร่วมโดยมีประชาชนให้ความสนใจเข้าร่วมโครงการ ฯ เฟส 3 กว่า 6 แสนราย ผู้ประกอบการ 2,249 ราย ทำให้ยอดสะสมโครงการ ฯ เฟส 1-3 กว่า 8.8 ล้านคน มูลค่าสะสมรวมกว่า 1,162.4 ล้านบาท และยอดจองห้องพักสะสมรวม จำนวนทั้งสิ้น 120,328 ห้อง  ส่วนหนึ่งเป็นผลมาจากสถานการณ์การแพร่ระบาดของโรคโควิด-19 ที่ทรงตัวและมีแนวโน้มคลี่คลายไปในทิศทางที่ดีขึ้น จากการที่รัฐบาลเร่งเดินหน้าฉีดวัคซีนโควิด-19 เพิ่มมากขึ้นและครอบคลุมทุกกลุ่มเป้าหมาย การผ่อนคลายมาตรการการเดินทาง การประกาศลดระยะเวลาเคอร์ฟิวส์ รวมทั้งผู้ประกอบการที่พัก/โรงแรม/ ร้านค้า ร้านอาหารส่วนใหญ่ ปฏิบัติตามข้อกำหนด COVID Free Setting และมาตรการอื่นๆ ของรัฐบาลและ ศบค. ทำให้ประชาชนมีความมั่นใจในการออกเดินทางท่องเที่ยวภายในประเทศมากขึ้นด้วย
“ท่านนายกรัฐมนตรียังประกาศ ผนึกกำลังภาครัฐ เอกชน และประชาชน ร่วมกันเตรียมพร้อมมาตรการรองรับการเปิดประเทศ สร้างความเชื่อมั่นให้กับนักท่องเที่ยวชาวไทยและต่างประเทศ เพื่อให้สามารถที่จะได้เปิดประเทศอย่างปลอดภัย พร้อมต้อนรับการกลับมาของนักท่องเที่ยวชาวไทยและชาวต่างประเทศช่วงไฮซีซั่นของการท่องเที่ยว ควบคู่กับมาตรการกระตุ้นเศรษฐกิจที่จะออกมาเพิ่มเติม เพื่อให้มั่นใจว่า เศรษฐกิจไทยจะพลิกฟื้นและกลับมาเติบโตอย่างต่อเนื่องทั้งระบบ” นายธนกร กล่าว